– Me käytiin viime viikolla eduskuntaryhmässä tästä aiheesta keskustelu. Tuli huolia esille ja toivetta, että asiaa vielä pureskeltaisiin ja näin aiotaan tehdä, sanoo keskustan eduskuntaryhmän puheenjohtaja Antti Kaikkonen.

– Kun on käyty lausuntokierros läpi, niin on käynyt selväksi, että alkoholihaitat kasvavat aika lailla ja esimerkiksi alkoholikuolemia tulee huomattavasti enemmän, jos tässä mennään eteenpäin. Nämä ovat sellaisia asioita, joista halutaan vielä keskustella ennen kuin lopullisia ehdotuksia tehdään, sanoo Kaikkonen.